Document ID: /fineweb-2-swissfilter-quality_10-filterrobots/filtered/02821.jsonl.gz/153

U subotu 22. rujna 2012. u Collonges (Valais) je održan piknik Šimićana u Švicarskoj. Vrijeme nije bilo na strani organizatora, ali gusta kiša i tamni oblaci od ranog jutra ipak nisu uspjeli pokvariti susret prijatelja, poznanika i rodbine iz istog kraja. Lijepo ih je bilo vidjeti već u ranim jutarnjim satima pod krovom kućice za susrete u Collonges. Uz oko 70 pristiglih Šimićana na susretu su bili i gosti iz Švicarske.
Prije piknika služena je sv. misa koju je predvodio gvardijan mostarskog samostana dr. Iko Skoko uz pomoć misionara fra Vlade Ereša. Piknik je prošao u ugodnom druženju uz sportske aktivnosti, tombolu, dobru hranu i glazbu. Nazočne je pozdravio predsjednik Udruge Šimićana u Švicarskoj gospodin Benedikt Tutić te njegov zamjenik gospodin Niko Bjelić. U svom obraćanju predsjednik Tutić je uputio pozdrave svima nazočnima i onima koji nisu uspjeli doći, a nakon pozdrava najavio je nove izbore za novo vodstvo udruge. Tutić je bio u ovih 10 godina dva puta predsjednik i rekao je da treba razmišljati o mlađim članovima u vodstvu udruge.
Okupljanjima na piknicima njeguje se kuturna i narodna baštinu kraja iz kojeg dolazimo i održava povezanost iseljeničke i domaće Hrvatske. Organiziraju se sportska natjecanja, a od kulturnih manifestacija najpopularniji su festivali folklora. Zato je važno zadržati ovakve susrete i nastaviti s njihovim radom za buduće naraštaje.
Z.Š.